સાંજે હરિવલ્લભે આવીને દવાની એક ગોળી આપી અને પાણી સાથે ગળાવી, એ પછી કહ્યું કે બીજી ગોળી રાત્રે દસ વાગ્યે લેવાની છે. રાત્રે દસ વાગ્યે હરિવલ્લભે નિમુને બીજી ગોળી આપી. નિમુએ એ લીધી. હરિવલ્લભ પોતાનું કામ પતાવીને આરામથી ડ્રોઇંગરૂમમાં સોફા પર બેસી ગયા. એકાદ કલાક પછી નિમુને રેમ છે એ જોવા માટે કાશીબા એના ઓરડામાં ગયા. કાશીબા એ બંગલાનાં બહુ જૂનાં અને વિશ્વાસુ નોકરાણી છે. એણે અંદર જઈને જોયું તો શેઠાણી કંઈ જવાબ નહોતાં આપતાં. એણે ચીસ પાડીને બધાને બોલાવ્યા. નિમુ... નિમુ... કહીને બધાએ ઢંઢોળી પણ એ જીવતી હોય તો જવાબ આપેને?’